Corona virus ने बंद कराया BCCI का दफ्तर, घर से काम करेंगे कर्मचारी | Webdunia Hindi
पुनः संशोधित	सोमवार, 16 मार्च 2020 (20:44 IST)
नई दिल्ली। कोविड-19 महामारी के कारण बीसीसीआई मंगलवार से मुंबई स्थित अपने मुख्यालय को बंद कर देगा और उसने अपने कर्मचारियों से घर से काम करने के लिए कहा है।
सभी क्रिकेटिया गतिविधियां आगामी नोटिस तक पहले ही निलंबित कर दी गई और ऐसे में पता चला है कि कर्मचारियां को घर से काम करने के लिए कहा गया है।
बोर्ड के शीर्ष सूत्रों ने गोपनीयता की शर्त पर बताया, ‘बीसीसीआई के कर्मचारियों को आज सूचित किया गया कि कोविड-19 महामारी के चलते वानखेड़े स्टेडियम स्थित मुख्यालय बंद रहेगा। सभी कर्मचारियों को घर से काम करने के लिए कहा गया है।’
बीसीसीआई ने पहले ही आईपीएल को 15 अप्रैल तक स्थगित कर दिया है जबकि ईरानी कप और महिला चैलेंजर ट्रॉफी सहित सभी घरेलू टूर्नामेंट भी टाल दिए गए हैं।
भारत में अब तक कोरोना वायरस के 114 मामले पाए गए हैं जबकि दो व्यक्तियों की मौत हो चुकी है। विश्व स्तर पर इस बीमारी के कारण मृतकों की संख्या 6000 से अधिक हो गई है और संक्रमित लोगों की संख्या 160,000 से ऊपर पहुंच गई है।
बीसीसीआई कर्मचारी
मुंबई स्थि‍त मुख्यालय
कार्यलय बंद
मुख्यालय बंद
बीसीसीआई दफ्तर बंद
Bcci Employees
Bcci Offices Closed